Budapestről érkeztünk a Thermal Hotel Balance szállodába Lentibe a 2 éves gyermekünkkel. A szálloda vadonatúj, ízlésesen berendezett. Kiváló játszóház van kisgyerekek számára animátorral és gyermekmegőrzéssel. A környéken rengeteg a látnivaló és a program. A szobák tágasak, ideálisak kisgyermekeseknek is erkély is tartozik hozzáájuk. A matracok minőségét külön kiemelném nagyon kényelmesek. A wellness részlegből csodálatos a kilátás valamint gyümölcs és tea fogadja a vendégeket. Az étterem tágas, jó kialakítású. Az ételek minősége kiváló volt.   Délután süteménnyel kedveskednek a vendégeknek. Négy csillagos szállodák közül kiemelkedő színvonalú a Balance hotel. Fedett folyosó vezet át a termálfürdőbe ami kimondottan pozitív hiszen nem kell vizesen a hidegbe menni. A fürdő is nagyon igényesen van kialakítva. Mindenkinek ajánlom a szállodát megéri a sok utazás hiszen egy kimagasló színvonalú szállodában szállhatunk meg. A szobában strandtáska bekészítés és strandlabda is volt törölközőkkel ami szintén egyedülálló és figyelmes. A személyzet nagyon felkészült, segítőkész és az extra igényeket is igyekeznek kielégíteni.